CELEX: C2006/010/58
Language: da
Date: 2006-01-14 00:00:00
Title: Sag T-406/05: Sag anlagt den  9. november 2005  — Alessandro Cavallaro mod Kommissionen for De Europæiske Fællesskaber

14.1.2006   
            
            
               DA
            
            
               Den Europæiske Unions Tidende
            
            
               C 10/30
            
         Sag anlagt den 9. november 2005 — Alessandro Cavallaro mod Kommissionen for De Europæiske Fællesskaber
   (Sag T-406/05)
   (2006/C 10/58)
   Processprog: italiensk
   Parter
   
      Sagsøger: Alessandro Cavallaro (Rom, Italien) (ved: avvocato Carlo Forte)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Ansættelsesmyndighedens afgørelse af 10. august 2005, ADMIN.B.2-ABF/adm-D(05)18560, annulleres.
            
         
               —
            
            
               Subsidiært bestemmes, at søgsmålsfristen genåbnes, således at sagsøgeren kan anlægge sag med påstand om annullation af afgørelse ADMIN-B-3 nr. 10577 af 27. februar 2002 og nr. 53089 af 14. november 2002.
            
         
               —
            
            
               Mere subsidiært og som alternativ til sidstnævnte fremsættes en formalitetsindsigelse med henblik på at erklære afgørelse ADMIN-B-3 nr. 10577 af 27. februar 2002 og nr. 53089 af 14. november 2002 ugyldige, idet sagsøgte indrømmes ret til betaling af et beløb svarende til størrelsen af udlandstillægget med virkning fra den 1. december 2001 og for hele tjenesteperioden ved Europa-Kommissionen i Bruxelles, inklusiv renter og renters rente.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har med dette søgsmål anfægtet ansættelsesmyndighedens afgørelse af 10. august 2005, hvorved han fik afslag på udbetaling af det tillæg, der er omhandlet i artikel 4, i bilag VII til tjenestemandsvedtægten, og han har nedlagt påstand om, at Kommissionen tilpligtes at betale et beløb svarende til det nævnte tillæg med virkning fra 1. marts 2005 og for hele den periode, han udførte tjeneste ved Kommissionens repræsentation i Rom.
   I denne forbindelse har sagsøgeren anført, at Kommissionen allerede i 2002 straks efter, at han var blevet ansat, havde afvist at udbetale udlandstillægget på 16 % under henvisning til, at sagsøgeren i hele den periode, der i medfør af artikel 4, stk. 1, litra a), andet led, i VII bilag til vedtægten ligger til grund for beregning af 5 års perioden, var erhvervsmæssigt beskæftiget i Bruxelles.
   Sagsøgeren blev efterfølgende overført til Kommissionens repræsentation i Rom, hvorefter sagsøgeren endnu engang anmodede Kommissionen om udbetaling af det pågældende tillæg. Dette søgsmål er anlagt til prøvelse af afslaget på denne anmodning.
   
               —
            
            
               Til støtte for sine påstande har sagsøgeren gjort gældende, at vedtægtens artikel 4, stk. 1, litra b), er blevet anvendt fejlagtigt, og at
            
         
               —
            
            
               begrundelsen indeholder selvmodsigelser og faktuelle fejl for så vidt angår den dokumentation, der er tilvejebragt for perioden 1990-1995. Det understreges i denne forbindelse, at sagsøgeren har været bosat uden for Italien fra 1990-1995, og at han ikke har været studerende i Italien mellem 1992 og 1995. Under alle omstændigheder er Kommissionens udtalelser i den anfægtede afgørelse i strid med udtalelserne i afgørelserne fra 2002.
            
         
               —
            
            
               begrundelsen indeholder selvmodsigelser for så vidt angår formodningen om, at sagsøgeren fra juli 1990 til juli 1995 har boet i Italien. Det bemærkes i den forbindelse, at sagsøgerens blotte udtalelse — der faldt på et tidspunkt, hvor han var hjælpeansat — om, at hans rekrutteringssted skulle fastsættes til Ariccia i Italien, ikke er tilstrækkelig til at fastslå, at han havde til hensigt at bevare centrum for sine livsinteresser på dette sted.